pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลช่วยค่าเทอมนักเรียน-นักศึกษา
วันเสาร์ที่ 4 กันยายน 2564
รัฐบาลช่วยค่าเทอมนักเรียน-นักศึกษา
วันเสาร์ที่ 4 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือค่าใช้จ่ายด้านการศึกษาแก่นักเรียนนักศึกษาช่วงการแพร่ระบาดโควิด-19 โดยโอนจ่ายแล้วกว่า 2 หมื่นล้านบาท ประกอบด้วย สถาบันอุดมศึกษา รวมกว่า 2,000 ล้านบาท เพื่อเป็นส่วนลดแก่ น.ศ.ที่ยังไม่ได้จ่ายค่าเทอมสูงสุดร้อยละ 50 และเป็นเงินคืนแก่ น.ศ.ที่จ่ายค่าเทอม ภาคการศึกษาที่ 1/2564 แล้ว และหน่วยงานที่ดูแล รร. เช่น สํานักงานคณะกรรมการการศึกษาขั้นพื้นฐาน สํานักงานคณะกรรมการการอาชีวศึกษา และสํานักงาน กศน. รวมกว่า 21,000 ล้านบาท สําหรับนักเรียนกว่า 10 ล้านคน คนละ 2,000 บาท โดย รร. รัฐจ่ายเงินแก่ผู้ปกครองระหว่างวันที่ 1-7 ก.ย. เอกชน 6-10 ก.ย. หากผู้ปกครองไม่ได้รับเงินในเวลาดังกล่าว ติดต่อ รร. หรือโทรสายด่วน 1579
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แผนปฏิบัติการด้านผู้สูงอายุ รองรับสังคมสูงวัยเชิงรุกทุกมิติ
วันศุกร์ที่ 20 พฤษภาคม 2565
แผนปฏิบัติการด้านผู้สูงอายุ รองรับสังคมสูงวัยเชิงรุกทุกมิติ
วันพฤหัสบดีที่ 19 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการรองรับสังคมสูงวัย โดยอนุมัติแผนปฏิบัติการด้านผู้สูงอายุ ระยะที่ 3 พ.ศ.2566-2580 ประกอบด้วยแผนปฏิบัติการย่อย ได้แก่ 1.การเตรียมความพร้อมของประชากรก่อนสูงวัย เช่น ระบบบํานาญแห่งชาติ สร้างความเข้าใจกระบวนการชราภาพ 2.ยกระดับคุณภาพชีวิตผู้สูงอายุทุกมิติอย่างทั่วถึงและเป็นธรรม เช่น พัฒนาระบบสุขภาพรองรับสังคมสูงวัย 3.ปฏิรูปและบูรณาการระบบบริหารเพื่อรองรับสังคมสูงวัยอย่างมีคุณภาพ เช่น พัฒนาระบบปกป้องและฟื้นฟูผู้สูงอายุในยามวิกฤต และ 4.เพิ่มศักยภาพการวิจัยและพัฒนาเทคโนโลยีและนวัตกรรมรองรับสังคมสูงวัย เช่น ผลิตงานวิจัย นวัตกรรม เพื่อพัฒนาคุณภาพชีวิตผู้สูงอายุ โดยดําเนินการภายใต้วิสัยทัศน์ ผู้สูงอายุมีคุณภาพชีวิตที่ดี มีหลักประกันมั่นคง เป็นพลังพัฒนาสังคม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดพระนครศรีอยุธยา วันที่ 23 มิ.ย. 65 จังหวัดนครสวรรค์ และจังหวัดพิจิตร วันที่ 24 มิ.ย. 65 และจังหวัดกำแพงเพชร วันที่ 27 มิ.ย. 65
วันพฤหัสบดีที่ 23 มิถุนายน 2565
กยศ. ร่วมจัดมหกรรมไกล่เกลี่ยหนี้จังหวัดพระนครศรีอยุธยา วันที่ 23 มิ.ย. 65 จังหวัดนครสวรรค์ และจังหวัดพิจิตร วันที่ 24 มิ.ย. 65 และจังหวัดกําแพงเพชร วันที่ 27 มิ.ย. 65
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ในวันพฤหัสบดีที่ 23 มิถุนายน 2565 ณ จังหวัดพระนครศรีอยุธยา ในวันศุกร์ที่ 24 มิถุนายน 2565 ณ จังหวัดนครสวรรค์ และจังหวัดพิจิตร และในวันจันทร์ที่ 27 มิถุนายน 2565 ณ จังหวัดกําแพงเพชร ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน
- วันพฤหัสบดีที่ 23 มิถุนายน 2565 ณ ศูนย์การค้าเซ็นทรัลอยุธยา จังหวัดพระนครศรีอยุธยา
- วันศุกร์ที่ 24 มิถุนายน 2565 ณ มหาวิทยาลัยเจ้าพระยา จังหวัดนครสวรรค์ และ ณ แฮปปี้พลาซ่า คอนเวนชั่นฮอลล์ ชั้น 3 จังหวัดพิจิตร
- วันจันทร์ที่ 27 มิถุนายน 2565 ณ อาคารทีปังกรรัศมีโชติ มหาวิทยาลัยราชภัฏกําแพงเพชร จังหวัดกําแพงเพชร
โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจ จากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกันเมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สธ. เผาทำลายยาเสพติดให้โทษของกลาง ครั้งที่ 53 มูลค่ากว่า 34,688 ล้านบาท
วันอังคารที่ 5 กรกฎาคม 2565
สธ. เผาทําลายยาเสพติดให้โทษของกลาง ครั้งที่ 53 มูลค่ากว่า 34,688 ล้านบาท
กระทรวงสาธารณสุข เผาทําลายยาเสพติดให้โทษของกลาง ครั้งที่ 53 จํานวน 40.7 ตัน จาก 185 คดี มูลค่ารวมกว่า 34,688 ล้านบาท ส่วนใหญ่เป็นยาบ้า ไอซ์ เฮโรอีน โดยใช้เตาเผาอุณหภูมิสูง มีระบบควบคุมมลพิษที่เหลือจากการเผา ไม่ก่อให้เกิดผลกระทบต่อสิ่งแวดล้อม
วันนี้ (5 กรกฎาคม 2565) ที่ ศูนย์บริหารจัดการวัสดุเหลือใช้อุตสาหกรรม บริษัท อัคคีปราการ จํากัด (มหาชน)นิคมอุตสาหกรรมบางปู จังหวัดสมุทรปราการ นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานในพิธีเผาทําลายยาเสพติดให้โทษของกลาง ครั้งที่ 53 ประจําปี 2565 โดยมี ผู้บริหารจากทุกส่วนราชการ หน่วยงานที่เกี่ยวข้องทั้งภาครัฐและเอกชน และสื่อมวลชน ร่วมเป็นสักขีพยาน
โดยในปีนี้ยาเสพติดให้โทษของกลางจากคลังเก็บรักษายาเสพติด สํานักงานคณะกรรมการอาหารและยาที่ทําการเผาทําลายมีจํานวน 40,706.715381 กิโลกรัมจาก 185 คดี มูลค่ากว่า 34,688 ล้านบาท ประกอบด้วยเมทแอมเฟตามีน (ยาบ้า) น้ําหนักกว่า 23,365 กิโลกรัม เมทแอมเฟตามีน (ยาไอซ์) น้ําหนักกว่า 14,482 กิโลกรัมเฮโรอีนน้ําหนักกว่า 738 กิโลกรัมMDMA/MDA/MDE (ยาอี/ยาเลิฟ) น้ําหนักประมาณ 4.66 กิโลกรัม ฝิ่นน้ําหนักกว่า 29 กิโลกรัม นอกจากนี้ ยังมีวัตถุออกฤทธิ์อื่นๆ อาทิ เคตามีน ไนเมตาซีแพม น้ําหนักรวมกว่า 2,086 กิโลกรัม
ของกลางทั้งหมดจะถูกเผาทําลายด้วยเตาเผาขยะอันตราย (Hazardous waste Incinerator)ซึ่งเป็นระบบเตาเผาอุณหภูมิสูง ใช้เชื้อเพลิงก๊าซธรรมชาติ (NG)มีระบบควบคุมสารมลพิษที่เหลือจากการเผาทําลายและการตรวจสอบควบคุมสารมลพิษ ไม่ก่อให้เกิดผลกระทบต่อสิ่งแวดล้อม ประกอบด้วย เตาเผาชุดที่ 1 แบบหมุน(Rotary Kiln Rotary Kiln)ควบคุมอุณหภูมิมากกว่า 850 องศาเซลเซียส เตาเผาชุดที่ 2 เตาเผาซ้ําแบบทรงกลมตั้งควบคุมอุณหภูมิมากกว่า 1,200 องศาเซลเซียส เพื่อให้มั่นใจว่าสารประกอบอินทรีย์อันตรายที่เกิดขึ้นถูกทําลายไปมากกว่า 99.99% โดยรอบนี้ได้กําหนดเผาทําลาย 2 วัน คือวันที่ วันที่ 5-6 กรกฎาคม 2565
นพ.เกียรติภูมิ กล่าวว่า กระทรวงสาธารณสุข มีหน้าที่หลักในการบําบัดรักษาและฟื้นฟูสมรรถภาพผู้ติดยาเสพติดป้องกันไม่ให้กลับมาเสพซ้ํา ในปีงบประมาณ 2565 ได้นําผู้เสพและผู้ติดยาเสพติดเข้ารับการบําบัดในโรงพยาบาลสังกัดกระทรวงสาธารณสุข 1,209 แห่งทั่วประเทศ รวม 74,671 คน แบ่งเป็น ระบบสมัครใจบําบัด 42,812 คน บังคับบําบัด 20,425 คน ต้องโทษ 10,149 คน และศาลส่งบําบัด 1,285 คน ทั้งนี้ โรงพยาบาลในสังกัดกระทรวงสาธารณสุขทุกแห่งทั่วประเทศพร้อมให้คําปรึกษาและนําเข้าสู่ระบบบําบัดรักษาที่ได้มาตรฐานสากล โดยประชาชนสามารถสอบถามข้อมูลการเลิกยาเสพติดได้ที่ สายด่วน 1165 ตลอด 24 ชั่วโมง
**************************************5กรกฎาคม 2565
รัฐบาลไทย-ข่าวทำเนียบรัฐบาล-การประชุมเตรียมการจัดตั้งศูนย์ปฏิบัติการด้านการแก้ไขสถานการณ์ฉุกเฉิน ในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19
วันพุธที่ 1 กันยายน 2564
การประชุมเตรียมการจัดตั้งศูนย์ปฏิบัติการด้านการแก้ไขสถานการณ์ฉุกเฉิน ในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19
การประชุมเตรียมการจัดตั้งศูนย์ปฏิบัติการด้านการแก้ไขสถานการณ์ฉุกเฉิน ในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
วันนี้ (1 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมการจัดตั้งศูนย์ปฏิบัติการด้านการแก้ไขสถานการณ์ฉุกเฉิน ในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม โดยที่ประชุมได้รายงานถึงสถานการณ์การแพร่ระบาดของโรคโควิด-19 ในสถานประกอบกิจการโรงงานและแนวทางการดําเนินงานที่ผ่านมาของกระทรวงอุตสาหกรรม และการพัฒนาและขับเคลื่อนระบบรับรองบุคคลเพื่อผ่านเข้ากิจการหรือกิจกรรมอันเนื่องจากสถานการณ์การระบาดของโรคโควิด-19 (COE) และร่วมกันพิจารณากําหนดแนวทางการประชุมคณะกรรมการศูนย์ปฏิบัติการด้านการแก้ไขสถานการณ์ฉุกเฉินฯ ครั้งที่ 1/2564 โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงออุตสาหกรรม และผู้บริหารกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านทาง Zoom Meeting
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
รัฐบาลไทย-ข่าวทำเนียบรัฐบาล-สธ. เผย ค่าตอบแทนเสี่ยงภัยโควิดของบุคลากร กว่า 1.9 พันล้านบาท จัดสรรลงพื้นที่แล้วช่วงปลายเดือน พ.ค. ที่ผ่านมา
วันเสาร์ที่ 4 มิถุนายน 2565
สธ. เผย ค่าตอบแทนเสี่ยงภัยโควิดของบุคลากร กว่า 1.9 พันล้านบาท จัดสรรลงพื้นที่แล้วช่วงปลายเดือน พ.ค. ที่ผ่านมา
สธ. เผย ค่าตอบแทนเสี่ยงภัยสําหรับบุคลากรทางการแพทย์ที่ปฏิบัติงานโควิด 19 ยอดค้างจ่ายของปีงบประมาณ 2563 และรอบแรกปีงบประมาณ 2565 (ตุลาคม - ธันวาคม 2564) จํานวน 1,918 ล้านบาท จัดสรรลงพื้นที่แล้วช่วงปลายเดืพฤษภาคมที่ผ่านมา
หัวหน้าที่ปรึกษาระดับกระทรวง และโฆษกกระทรวงสาธารณสุข เผย ค่าตอบแทนเสี่ยงภัยสําหรับบุคลากรทางการแพทย์ที่ปฏิบัติงานโควิด 19 ยอดค้างจ่ายของปีงบประมาณ 2563 และรอบแรกปีงบประมาณ 2565 (ตุลาคม - ธันวาคม 2564) จํานวน 1,918 ล้านบาท จัดสรรลงพื้นที่แล้วช่วงปลายเดือนพฤษภาคมที่ผ่านมา ส่วนรอบ มกราคม-มีนาคม 2565 อยู่ระหว่างรวบรวมข้อมูลหลักฐานการปฏิบัติงานจากพื้นที่เพื่อเสนอสํานักงบประมาณ
วันนี้ (4 มิถุนายน 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวงและโฆษกกระทรวงสาธารณสุข กล่าวถึงกรณีมีผู้ตั้งประเด็นคําถามเรื่องการจ่ายค่าตอบแทนบุคลากรทางการแพทย์และสาธารณสุขที่ปฏิบัติงานโควิด 19 ล่าช้า ว่า หลังจากคณะรัฐมนตรี (ครม.) ได้มีมติอนุมัติงบประมาณจากงบกลาง เป็นค่าตอบแทนเสี่ยงภัยผู้ปฏิบัติงานโควิด 19 รวมถึงงบฉีดวัคซีนโควิด 19 นอกสถานพยาบาล งบยารักษา และงบค่ารักษาคนไร้สิทธิ์ เมื่อวันที่ 22 มีนาคม 2565 สํานักงานปลัดกระทรวงสาธารณสุขได้ติดตามเรื่องมาตลอด และได้รับหนังสือจากสํานักงบประมาณ แจ้งอนุมัติให้เบิกจ่ายงบประมาณดังกล่าว เมื่อวันที่ 3 พฤษภาคม 2565 ซึ่งได้เร่งดําเนินการตามระบบการเงินการคลังและจัดสรรลงไปยังสํานักงานสาธารณสุขจังหวัดทุกจังหวัดแล้ว เมื่อวันที่ 20 พฤษภาคมที่ผ่านมา ประกอบด้วย ค่าตอบแทนเสี่ยงภัยค้างจ่ายของปีงบประมาณ 2563 จํานวน 7,311,312 บาท และค่าตอบแทนเสี่ยงภัยปีงบประมาณ 2565 (ตุลาคม - ธันวาคม 2564) จํานวน 1,910,996,675 บาท รวม 1,918,307,987 บาท
นายแพทย์รุ่งเรืองกล่าวต่อว่า กระทรวงสาธารณสุขตระหนักถึงความทุ่มเทเสียสละของบุคลากรทุกคนในสถานการณ์การแพร่ระบาดของโรคโควิด 19 จึงมีการเสนอเรื่องขอรับการสนับสนุบงบประมาณจากรัฐบาลเป็นค่าตอบแทนเเพื่อเป็นขวัญกําลังใจ ซึ่งเมื่อได้รับอนุมัติให้เบิกจ่ายได้ก็ได้เร่งดําเนินการทันทีตามขั้นตอนการเบิกจ่ายเงินงบประมาณราชการ และกระบวนการทางการเงินการคลัง สําหรับงบค่าตอบแทนเสี่ยงภัยและงบฉีดวัคซีนโควิด 19 นอกสถานที่ของช่วงเดือนมกราคม - มีนาคม 2565 อยู่ระหว่างให้แต่ละจังหวัดรวบรวมข้อมูลหลักฐานการปฏิบัติงานส่งส่วนกลางเพื่อนําเสนอสํานักงบประมาณต่อไป
************************************************* 4มิถุนายน 2565
รัฐบาลไทย-ข่าวทำเนียบรัฐบาล-ครม. อนุมัติวงเงิน 33,471 ล้านบาท เยียวยาผู้ประกันตน ม.39 และ ม.40 ในพื้นที่ 29 จังหวัดสีแดงเข้ม
วันอังคารที่ 10 สิงหาคม 2564
ครม. อนุมัติวงเงิน 33,471 ล้านบาท เยียวยาผู้ประกันตน ม.39 และ ม.40 ในพื้นที่ 29 จังหวัดสีแดงเข้ม
ครม. อนุมัติวงเงิน 33,471 ล้านบาท เยียวยาผู้ประกันตน ม.39 และ ม.40 ในพื้นที่ 29 จังหวัดสีแดงเข้ม
วันนี้ 10 ส.ค. 64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยที่ประชุมคณะรัฐมนตรีวันนี้เห็นชอบกรอบวงเงิน 33,471.0050 ล้านบาท เยียวยาผู้ประกันตนตามมาตรา 39 และมาตรา 40 ในพื้นที่ 29 จังหวัดที่ได้รับผลกระทบจากมาตรการของรัฐตามข้อกําหนดฯ ในพื้นที่ควบคุมสูงสุดและเข้มงวด โดยช่วยเหลือค่าครองชีพคนละ 5,000 บาท รวมทั้งสิ้น 6,694,201 คน โดยมีหลักเกณฑ์และเงื่อนไข ดังนี้
1. พื้นที่ดําเนินการ 29 จังหวัด ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา สงขลา ฉะเชิงเทรา ชลบุรี พระนครศรีอยุธยา นครราชสีมา ระยอง ราชบุรี สระบุรี สุพรรณบุรี กาญจนบุรี ลพบุรี เพชรบูรณ์ ประจวบคีรีขันธ์ ปราจีนบุรี เพชรบุรี ตาก อ่างทอง นครนายก สมุทรสงคราม และสิงห์บุรี
2. กลุ่มเป้าหมายรวมประมาณ 6,694,201 คน ประกอบด้วย กลุ่มผู้ประกันตนตามมาตรา 39 จํานวน 1,436,171 คน และมาตรา 40 จํานวน 5,258,030 คน
3. คุณสมบัติของกลุ่มเป้าหมาย เป็นผู้ประกันตนตามมาตรา 39 และมาตรา 40 ที่มีสัญชาติไทย สถานะเป็นผู้ประกันตนตามมาตรา 39 และมาตรา 40 ในฐานทะเบียนประกันสังคมที่มีสถานะ A (Active) ณ วันที่ 31 กรกฎาคม 2564 (พื้นที่ควบคุมสูงสุดและเข้มงวด 13 จังหวัด) หรือ ณ วันที่ 3 สิงหาคม 2564 (พื้นที่ควบคุมสูงสุดและเข้มงวด 16 จังหวัด) กรณีเป็นผู้สมัครเพื่อขึ้นทะเบียนเป็นผู้ประกันตนตามมาตรา 40 ในฐานทะเบียนประกันสังคมที่มีสถานะรอชําระเงิน W (Wait) ณ วันที่ 31 กรกฎาคม 2564 ทั้งนี้ ผู้ประกันตนตามมาตรา 40 ต้องไม่เป็นผู้ประกันตนตามมาตรา 33 หรือมาตรา 39 และผู้ประกันตนตามมาตรา 39 และมาตรา 40 ต้องไม่เป็นข้าราชการหรือผู้รับบํานาญของกรมบัญชีกลาง
4. วิธีการจ่ายเงินเยียวยาให้กับผู้ประกันตนตามมาตรา 39 และมาตรา 40 จะโอนเงินให้กับผู้ประกันตนผ่านบัญชีพร้อมเพย์ (PromptPay) เฉพาะที่ผูกบัญชีกับเลขประจําตัวประชาชน
โฆษกรัฐบาลยังกล่าวเพิ่มเติมว่า ครม.ยังให้กระทรวงแรงงาน เร่งตรวจสอบยืนยันตัวตนของผู้ที่ได้รับความช่วยเหลือตามเป้าหมายเพื่อไม่ให้เกิดความซ้ําซ้อน รวมทั้งขอให้โอนเงินให้ความช่วยเหลือผู้ประกันตนตาม ม. 39 และ ม. 40 ที่อยู่ในพื้นที่ควบคุมสูงสุดและเข้มงวดใน 10 จังหวัด ก่อนระยะเวลาที่กําหนด ภายในวันที่ 24 สิงหาคม 2564 เนื่องจากเป็นกลุ่มที่อยู่ในพื้นที่ที่มีสถานการณ์การระบาดของโควิด -19 ที่รุนแรงและได้รับผลกระทบจากการปฏิบัติตามข้อกําหนดฯ ก่อนพื้นที่อื่น ๆ อีกทั้ง กําหนดให้ผู้ที่ลงทะเบียนเป็นผู้ประกันตนมาตรา 40 เพิ่มเติมในพื้นที่ 10 จังหวัด ต้องเป็นผู้ที่ลงทะเบียนและจ่ายเงินสมทบงวดแรกภายในวันที่ 10 สิงหาคม 2564 และในพื้นที่ 19 จังหวัดต้องเป็นผู้ที่ลงทะเบียนและจ่ายเงินสมทบงวดแรกภายในวันที่ 24 สิงหาคม 2564
นอกจากนี้ ได้ให้กระทรวงแรงงานจัดทําข้อเสนอขยายระยะเวลาการให้ความช่วยเหลือแก่กลุ่มเป้าหมายที่รับผลกระทบจากสถานการณ์การระบาดโควิด-19 ในพื้นที่ 13 จังหวัดเพิ่มเติมอีกจํานวน 1 เดือนซึ่งจะช่วยให้การให้ความช่วยเหลือนายจ้างและผู้ประกันตนในพื้นที่ดังกล่าวเป็นไปอย่างต่อเนื่อง
............................
รัฐบาลไทย-ข่าวทำเนียบรัฐบาล-ก.อุตฯ ร่วมถกเข้มป้องกันการกักตุนโภคภัณฑ์ในสถานการณ์โควิด-19 ทุกจังหวัดทั่วไทย
วันจันทร์ที่ 20 ธันวาคม 2564
ก.อุตฯ ร่วมถกเข้มป้องกันการกักตุนโภคภัณฑ์ในสถานการณ์โควิด-19 ทุกจังหวัดทั่วไทย
นายจุลพงษ์ ทวีศรี รองปลัดกระทรวงอุตสาหกรรม ได้รับมอบหมายให้เป็นผู้แทนปลัดกระทรวงฯ เข้าประชุมคณะกรรมการสํารวจการกักตุนโภคภัณฑ์ ครั้งที่ 1/2564
ก.อุตฯ ร่วมถกเข้มป้องกันการกักตุนโภคภัณฑ์ในสถานการณ์โควิด-19 ทุกจังหวัดทั่วไทย
วันนี้ (20 ธันวาคม 2564) เวลา 10.00 น. นายจุลพงษ์ ทวีศรี รองปลัดกระทรวงอุตสาหกรรม ได้รับมอบหมายให้เป็นผู้แทนปลัดกระทรวงฯ เข้าประชุมคณะกรรมการสํารวจการกักตุนโภคภัณฑ์ ครั้งที่ 1/2564 ร่วมกับ 11 หน่วยงานราชการ โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานฯ ณ ห้องประชุมราชบพิธ ชั้น 5 อาคารดํารงราชานุสรณ์ กระทรวงมหาดไทย
ทั้งนี้ที่ประชุมฯ มีมติเสนอขยายระยะเวลาทําการสํารวจการกักตุนโภคภัณฑ์ของพนักงานเจ้าหน้าที่ ตาม พ.ร.บ. สํารวจกักตุนโภคภัณฑ์ พ.ศ. 2497ออกไปอีก 1 ปี (1 มกราคม - 31 ธันวาคม 2565) เนื่องจากระยะเวลาทําการสํารวจดังกล่าวจะสิ้นสุดลงในวันที่ 31 ธันวาคม 2564 เพื่อป้องกันและแก้ปัญหาการกักตุนสินค้า เช่น หน้ากากอนามัย แอลกอฮอล์ ฯลฯ อีกทั้งยังรองรับสถานการณ์การแพร่ระบาดของโรค COVID-19 ต่อไป
รัฐบาลไทย-ข่าวทำเนียบรัฐบาล-ระวังมิจฉาชีพแอบอ้างหลอกให้จ่ายภาษีศุลกากร ไม่อยากตกเป็นเหยื่อ ต้องเชื่อกรมศุลกากร
วันอังคารที่ 15 มีนาคม 2565
ระวังมิจฉาชีพแอบอ้างหลอกให้จ่ายภาษีศุลกากร ไม่อยากตกเป็นเหยื่อ ต้องเชื่อกรมศุลกากร
กรมศุลกากรแจ้งเตือนประชาชนว่าอย่าหลงเชื่อผู้ไม่ประสงค์ดี ให้ระวังมิจฉาชีพมาแอบอ้าง หลอกให้จ่ายภาษีศุลกากร ไม่อยากตกเป็นเหยื่อ ต้องเชื่อกรมศุลกากร
กรณีส่ง E-mail เพื่อให้ชําระภาษีศุลกากร มิจฉาชีพจะส่ง E-mail มาให้ผู้รับบริการ โดยอ้างว่าส่งมาจากบริษัทขนส่งสินค้าแต่ไม่สามารถจัดส่งพัสดุได้ เนื่องจากยังไม่ได้จ่ายภาษีศุลกากรพร้อมแนบ Link เพื่อให้ผู้รับบริการกรอกข้อมูลบัตรเครดิต ทั้งนี้ สําหรับการจ่ายภาษีศุลกากร สําหรับสินค้าที่ส่งผ่านบริษัทขนส่งต่าง ๆ จะต้องมีเอกสารที่ออกโดยกรมศุลกากรแนบมาด้วย หากการเรียกเก็บค่าภาษีศุลกากรครั้งใด ไม่มีหลักฐานดังกล่าว ท่านสามารถติดต่อสอบถามข้อมูลได้จากบริษัทฯ ให้แน่ใจก่อนการชําระเงิน
กรณีเพื่อนต่างชาติที่รู้จักผ่านทางออนไลน์อ้างว่าส่งของมีค่ามาให้แต่ติดปัญหาศุลกากร โดยแอบอ้างว่าได้ส่งของขวัญหรือของมีค่าต่าง ๆ มาให้ผู้เสียหาย และให้รอรับการติดต่อจากบริษัทขนส่งสินค้าจากนั้นก็จะได้รับการติดต่อจากบริษัทขนส่งสินค้า ทาง e-mail และโทรศัพท์ โดยให้โอนเงินจํานวนมากไปยังบริษัทขนส่งสินค้าในต่างประเทศ เพื่อเป็นค่าใช้จ่ายและค่าภาษีศุลกากร กรมศุลกากรขอให้ตรวจสอบข้อเท็จจริงให้แน่ใจก่อนการโอนเงิน
กรณีขายสินค้าผ่านทางสื่อออนไลน์ โดยอ้างว่าเป็นสินค้าจากกรมศุลกากร โดยให้โอนเงินมัดจําหรือนัดให้ไปชําระเงินส่วนที่เหลือเพื่อรับสินค้า กรมศุลกากรขอยืนยันว่าการจําหน่ายสินค้าของกลางกรมศุลกากร โดยวิธีที่ถูกต้อง จะเป็นการลงประกาศขายทอดตลาดอย่างเป็นทางการและจะรับชําระเงิน ณ ที่ทําการศุลกากรโดยเจ้าหน้าที่ศุลกากรเท่านั้น ไม่มีการเสนอขายทางระบบอินเตอร์เน็ต หรือผ่านบุคคลที่แอบอ้าง และไม่มีการให้โอนเงินค่าสินค้า หรือโอนเงินมัดจําเข้าบัญชีผู้ใดทั้งสิ้น
กรณีแอบอ้างเป็นสื่อสิ่งพิมพ์ เพื่อขอรับเงินสนับสนุนให้จัดทําหนังสือจากกรมศุลกากร กรณีที่มีการแอบอ้างเป็นสื่อสิ่งพิมพ์ เพื่อขอรับสนับสนุนการจัดทําหนังสือ รายงาน วารสาร หรือสื่อสิ่งพิมพ์ต่าง ๆ ของกรมศุลกากร พร้อมทั้งมีข้อความที่ทําให้ผู้ประกอบการและประชาชนทั่วไปหลงเชื่อ กรมศุลกากรขอยืนยันว่าไม่มีนโยบายขอรับการสนับสนุนจากผู้ประกอบการในลักษณะดังกล่าว
หากท่านไม่แน่ใจหรือเกิดข้อสงสัยสามารถสอบถามเพิ่มเติมได้ที่
1. สายด่วนกรมศุลกากร 1164
2. ศูนย์บริการศุลกากร (Customs Care Center) โทรศัพท์ 02-667-6000 หรือ 02-667-7000 ต่อ 20-5844-8
3. website: ccc.customs.go.th
4. โทรศัพท์สอบถามไปยัง สํานักงานหรือด่านศุลกากรทุกแห่ง ในวันและเวลาราชการ
5. ติดต่อสอบถามด้วยตนเอง
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่โครงการระบบรถไฟชานเมือง (สายสีแดง) เส้นทางบางซื่อ-ตลิ่งชัน
วันพุธที่ 1 ธันวาคม 2564
กรมการขนส่งทางราง ลงพื้นที่โครงการระบบรถไฟชานเมือง (สายสีแดง) เส้นทางบางซื่อ-ตลิ่งชัน
หลังได้รับรายงานว่า ระบบการบังคับสัมพันธ์ด้วยคอมพิวเตอร์ (CBI) ขัดข้องที่สถานีบางบําหรุและสถานีตลิ่งชัน
ในวันนี้ (1 ธันวาคม 2564) กองมาตรฐานความปลอดภัยและบํารุงทาง กรมการขนส่งทางราง (ขร.) กระทรวงคมนาคม ลงพื้นที่โครงการระบบรถไฟชานเมือง (สายสีแดง) เส้นทางบางซื่อ-ตลิ่งชัน หลังรับรายงานจากบริษัท รถไฟฟ้า ร.ฟ.ท. จํากัด ว่า เมื่อเวลา 11.30 น. ระบบการบังคับสัมพันธ์ด้วยคอมพิวเตอร์ (CBI) ขัดข้องที่สถานีบางบําหรุและสถานีตลิ่งชัน ส่งผลให้ไม่สามารถควบคุมการเดินรถจากส่วนกลางได้ ต้องหยุดให้บริการในสายตะวันตกชั่วคราวเนื่องจากมีผู้ลักลอบตัดสายใยแก้วนําแสง (Fiber Optic) ซึ่งเป็นอุปกรณ์ที่ใช้ในระบบโทรคมนาคม และระบบ SCADA ของรถไฟชานเมือง (สายสีแดง) ซึ่งจากการลงพื้นที่ตรวจสอบ พบว่า บริเวณใกล้เคียงจุดเกิดเหตุอยู่ใกล้ระดับดิน และบางส่วนไม่มีรั้วกั้นเขตระบบรถไฟฟ้าทําให้ผู้บุกรุกสามารถเข้าสู่ระบบรถไฟฟ้าได้ รวมทั้งพบสิ่งของของผู้บุกรุกอยู่ใต้โครงสร้างทางรถไฟชานเมือง (สายสีแดง)
ทั้งนี้ เจ้าหน้าที่กรมการขนส่งทางรางได้ประสานเจ้าหน้าที่การรถไฟแห่งประเทศไทย (รฟท.) เพื่อพิจารณาเร่งรัดติดตั้งรั้วกั้นสองข้างทางรถไฟให้ครบถ้วนสมบูรณ์ เพื่อทําให้เป็นระบบปิดป้องกันผู้บุกรุก พร้อมทั้งผลักดันผู้บุกรุกที่อาศัยอยู่บริเวณดังกล่าวออกจากเขตระบบรถไฟฟ้าเพื่อให้เกิดความปลอดภัยในการเดินรถ รวมทั้งประสานเจ้าหน้าที่บริษัท รถไฟฟ้า ร.ฟ.ท. จํากัด (รฟฟท.) เพื่อพิจารณาแก้ไขปัญหารูปแบบการจัดการเดินรถ เพื่อให้สามารถกลับมาให้บริการได้ก่อนถึงชั่วโมงเร่งด่วนช่วงเย็น โดยจัดการเดินรถแบบ 2 ขบวน วนไป-กลับ (Turn-Around) โดยมีการควบคุมการเดินรถจากส่วนกลางในช่วงสถานีกลางบางซื่อ-สถานีบางบําหรุ และควบคุมการเดินรถจากพื้นที่สถานี (Local Control) ช่วงสถานีบางบําหรุ-สถานีตลิ่งชัน เพื่อให้สามารถเดินรถได้อย่างปลอดภัย ทําให้สามารถกลับมาให้บริการเดินรถได้อีกครั้งเมื่อเวลา 15.00 น. ที่ผ่านมา รวมทั้ง รฟฟท. จะดําเนินการซ่อมสายใยแก้วนําแสง (Fiber Optic) เพื่อให้สามารถกลับมาใช้งานได้ตามปกติอย่างเร่งด่วนต่อไป ควบคู่กับการจัดชุดลาดตระเวนเพื่อป้องกันการตัด/โจรกรรมสายไฟอย่างต่อเนื่อง รวมทั้ง ขร. จะประสานรายละเอียดกับ รฟฟท. และองค์การขนส่งมวลชนกรุงเทพ (ขสมก.) ในการจัดทําแผนรองรับผู้โดยสารกรณีเกิดเหตุฉุกเฉิน/ขัดข้อง เพื่อให้บริการเดินรถไฟชานเมือง (สายสีแดง) ได้อย่างปลอดภัย และมีประสิทธิภาพต่อไป
รัฐบาลไทย-ข่าวทำเนียบรัฐบาล-อนุทิน ร่วมยินดีความสำเร็จในการผลิตวัคซีนในไทย ของสยามไบโอไซเอนซ์และแอสตร้าเซนเนก้า
วันศุกร์ที่ 14 มกราคม 2565
อนุทิน ร่วมยินดีความสําเร็จในการผลิตวัคซีนในไทย ของสยามไบโอไซเอนซ์และแอสตร้าเซนเนก้า
รองนายกรัฐมนตรีและรัฐมนตรีว่าการกระทรวงสาธารณสุข ร่วมแสดงความยินดีกับความสําเร็จในการผลิตวัคซีนแอสตร้าเซนเนก้าในประเทศไทย จากความร่วมมือระหว่างรัฐบาลไทย-รัฐบาลอังกฤษ โดยบริษัท สยามไบโอไซเอนซ์จํากัด และ บริษัท แอสตร้าเซนเนก้า
รองนายกรัฐมนตรีและรัฐมนตรีว่าการกระทรวงสาธารณสุข ร่วมแสดงความยินดีกับความสําเร็จในการผลิตวัคซีนแอสตร้าเซนเนก้าในประเทศไทย จากความร่วมมือระหว่างรัฐบาลไทย-รัฐบาลอังกฤษ โดยบริษัท สยามไบโอไซเอนซ์จํากัด และ บริษัท แอสตร้าเซนเนก้า ทําให้ส่งมอบวัคซีนได้ครบตามจํานวน 61 ล้านโดส และส่งออกไปยังประเทศในแถบเอเชียตะวันออกเฉียงใต้อีกกว่า 100 ล้านโดส พร้อมก้าวสู่ความร่วมมือด้านวิชาการ และเป็นศูนย์กลางในภูมิภาคเอเชียตะวันออกเฉียงใต้ในอนาคต
วันนี้ (14 มกราคม 2565) ที่ บริษัท สยามไบโอไซเอนซ์ จํากัด อําเภอบางใหญ่ นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นางอแมนดา มิลลิ่ง รัฐมนตรีช่วยว่าการกระทรวงต่างประเทศและการพัฒนาฝ่ายกิจการเอเชียแห่งราชอาณาจักรกล่าวแสดงความยินดีในการผลิตและส่งมอบวัคซีนจากความร่วมมือระหว่างประเทศไทยและสหราชอาณาจักร โดยมี นายแพทย์โอภาส การย์กวินพงศ์ อธิบดีกรมควบคุมโรค นายแพทย์นคร เปรมศรี ผู้อํานวยการสถาบันวัคซีนแห่งชาติ นายเจมส์ ทีกส์ ประธานบริษัท แอสตร้าเซนเนก้า ประเทศไทยจํากัด และ ดร.ทรงพล ดีจงกิจ กรรมการผู้จัดการ บริษัท สยามไบโอไซเอนซ์ จํากัด ร่วมงาน
นายอนุทิน กล่าวว่า วันนี้ได้มาแสดงความยินดีในความสําเร็จของการร่วมมือระหว่างสยามไบโอไซเอนซ์และแอสตร้าเซนเนก้า ที่สามารถถ่ายทอดเทคโนโลยีการผลิตวัคซีนที่มีคุณภาพระดับโลกในประเทศไทย และการผลิตเป็นไปตามแผนทุกประการ ทําให้สามารถส่งมอบวัคซีนให้กับประเทศไทยได้ครบตามจํานวน 61 ล้านโดส รวมถึงส่งออกไปยังประเทศในแถบเอเชียตะวันออกเฉียงใต้อีกกว่า 100 ล้านโดส โดยกําลังการผลิตของ บริษัท สยามไบโอไซเอนซ์ จํากัด ต่อปีอยู่ที่ประมาณ 200 ล้านโดส
ความสําเร็จครั้งนี้เกิดจากความร่วมมือระหว่างรัฐบาลไทยและรัฐบาลอังกฤษ รวมถึงภาคเอกชน คือ บริษัท แอสตร้าเซนเนก้า และ บริษัทสยามไบโอไซเอนซ์ จํากัด ที่มีความสัมพันธ์อันดีต่อกัน ซึ่งจะเป็นพื้นฐานสําคัญในความร่วมมือด้านวิชาการ เทคโนโลยี อุตสาหกรรมวัคซีนและยา เพื่อก้าวสู่การเป็นศูนย์กลางในภูมิภาคเอเชียตะวันออกเฉียงใต้ รวมถึงเกิดการแลกเปลี่ยนเรียนรู้ของนักศึกษา นักวิจัยต่อไปในอนาคต ไม่ว่าจะเป็นงานในภาวะปกติหรือในภาวะฉุกเฉิน นอกจากนี้ ในนามของรัฐบาลไทย ขอขอบคุณรัฐบาลอังกฤษที่บริจาควัคซีนให้กับประเทศไทยในช่วงที่วัคซีนมีจํากัด ทําให้มีวัคซีนสร้างภูมิคุ้มกันแก่ประชาชนและสามารถควบคุมการแพร่ระบาดของโรคโควิด 19 ได้อย่างดี
**************************************14 มกราคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ย้ำลดความเสี่ยงการแพร่ระบาดโควิด-19 วงกว้าง เฝ้าระวังการจัดงาน/กิจกรรม เป็นไปตามมาตรการ COVID Free Setting ให้เน้นประสานความร่วมมือระหว่างหน่วยงาน
วันจันทร์ที่ 18 กรกฎาคม 2565
โฆษกรัฐบาลเผย "นายกฯ" ย้ําลดความเสี่ยงการแพร่ระบาดโควิด-19 วงกว้าง  เฝ้าระวังการจัดงาน/กิจกรรม เป็นไปตามมาตรการ COVID Free Setting ให้เน้นประสานความร่วมมือระหว่างหน่วยงาน
โฆษกรัฐบาลเผย "นายกฯ" ย้ําลดความเสี่ยงการแพร่ระบาดโควิด-19 วงกว้าง  เฝ้าระวังการจัดงาน/กิจกรรม เป็นไปตามมาตรการ COVID Free Setting ให้เน้นประสานความร่วมมือระหว่างหน่วยงาน เพื่อให้เศรษฐกิจและการดําเนินชีวิตของประชาชนดําเนินต่อไปได้
วันนี้ (18 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบแนวทางการควบคุมการแพร่ระบาดโควิด-19 ในประเทศ โดยเน้นลดความเสี่ยงการแพร่ระบาดโควิดวงกว้าง กําชับการจัดงาน กิจกรรม ต้องเป็นไปตามมาตรการ COVID Free Setting ในการรวมตัวทํากิจกรรมอย่างเคร่งครัด และให้หน่วยงานผู้จัดกิจกรรมติดตามและประเมินมาตรการการป้องกันโควิด-19 หลังเสร็จสิ้นกิจกรรมต่าง ๆ ด้วย อย่างไรก็ตาม นายกรัฐมนตรีเน้นให้หน่วยงานต่าง ๆ ใช้การประสานความร่วมมือ เพื่อดูแลรองรับสถานการณ์และให้ความสําคัญในการประสานความร่วมมือระหว่างหน่วยงาน เพื่อให้เศรษฐกิจและการดําเนินชีวิตของประชาชนดําเนินต่อไปได้
ทั้งนี้ กระทรวงสาธารณสุข ติดตามสถานการณ์โควิด-19 พบว่า หลายพื้นที่รวมทั้งกรุงเทพมหานคร มีการจัดงานและกิจกรรมต่าง ๆ จํานวนมาก ซึ่งในเบื้องต้นวันนี้ ศปค. สธ. จะมีการประชุมหารือร่วมกับกรุงเทพมหานครเพื่อเตรียมความพร้อมรองรับสถานการณ์การระบาดที่จะเกิดขึ้น จะขอความร่วมมือในการดําเนินการ 2 ส่วน คือ การลด ละ เลิก กิจกรรมที่ทําให้เกิดความเสี่ยง ขณะเดียวกันกระทรวงสาธารณสุข ก็พร้อมให้การสนับสนุนอย่างเต็มที่ เพื่อให้ความมั่นใจว่าผู้จัดงานและผู้เข้าร่วมงานให้ปฏิบัติตามมาตรการป้องกันการแพร่ระบาดโควิด-19 ภายใต้มาตรการ COVID Free Setting อย่างรัดกุมและปลอดภัย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,814 ราย จําแนกเป็น ผู้ป่วยในประเทศ 1,813 ราย ผู้ป่วยมาจากต่างประเทศ 1 ราย ผู้เสียชีวิต 17 ราย ผู้ที่กําลังรักษาตัว 22,735 ราย และมียอดผู้ที่หายป่วยกลับบ้านแล้ว 2,361 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,338,601 ราย จํานวนผู้ที่หายป่วยสะสมจํานวน 2,337,408 ราย จํานวนผู้ป่วยปอดอักเสบรักษาตัวอยู่ในโรงพยาบาล 794
รัฐบาลไทย-ข่าวทำเนียบรัฐบาล-พม. ร่วมมือสภากาชาดไทย และ กทม. เร่งฉีดวัคซีนโควิด - 19 พระราชทาน เข็ม 2 เพิ่มภูมิคุ้มกันให้กลุ่มเปราะบางในชุมชนย่านคลองเตย
วันพฤหัสบดีที่ 28 ตุลาคม 2564
พม. ร่วมมือสภากาชาดไทย และ กทม. เร่งฉีดวัคซีนโควิด - 19 พระราชทาน เข็ม 2 เพิ่มภูมิคุ้มกันให้กลุ่มเปราะบางในชุมชนย่านคลองเตย
พม. ร่วมมือสภากาชาดไทย และ กทม. เร่งฉีดวัคซีนโควิด - 19 พระราชทาน เข็ม 2 เพิ่มภูมิคุ้มกันให้กลุ่มเปราะบางในชุมชนย่านคลองเตย
วันนี้ (28 ต.ค. 64) เวลา 08.30 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์พร้อมด้วย นางสาวมนิดา ลิ่มนิจสรกุล ผู้ช่วยปลัดกระทรวงการพัฒนาสังคมและความมั่นคงของมนุษย์ ลงพื้นที่ ณ โกดังสเตเดียมท่าเรือ เขตคลองเตย กทม. เพื่อตรวจเยี่ยมการฉีดวัคซีนป้องกันโรคโควิด - 19 เข็ม 2 ให้กับกลุ่มเปราะบาง พร้อมทั้งพบปะให้กําลังใจทีมแพทย์บริการฉีดวัคซีน รวมทั้งได้นําคณะเจ้าหน้าที่กระทรวง พม. และอาสาสมัครพัฒนาสังคมและความมั่นคงของมนุษย์ (อพม.) ในพื้นที่เขตคลองเตย ร่วมอํานวยความสะดวกกลุ่มเปราะบางที่เข้ารับการฉีดวัคซีน
นางสาวแรมรุ้งกล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อํานวยการสภากาชาดไทย พระราชทานพระราชวโรกาสให้นายเตช บุนนาค เลขาธิการสภากาชาดไทย นํานายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจําประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อมถวายวัคซีนป้องกันโรคโควิด-19 ซิโนฟาร์ม จํานวน 100,000 โดส เพื่อให้สภากาชาดไทยนําไปให้บริการฉีดวัควีนแก่ประชาชน เพื่อป้องกันการแพร่ระบาดของโรคโควิด-19 ซึ่งสภากาชาดไทยได้จัดสรรวัคซีน จํานวน 10,000 โดส ให้กับกระทรวง พม. โดยร่วมกับกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สําหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นางสาวแรมรุ้งกล่าวต่อไปว่า สําหรับวันนี้ (28 ต.ค. 64) เป็นวันสุดท้ายของเดือนตุลาคม 2564 ที่กระทรวง พม. ร่วมกับสภากาชาดไทย และกรุงเทพมหานคร โดยสํานักอนามัยและสํานักงานเขตคลองเตย รวมทั้ง อพม. เขตคลองเตย บูรณาการลงพื้นที่ร่วมกัน ณ โกดังสเตเดียมท่าเรือ เขตคลองเตย กทม. เพื่อให้บริการฉีดวัคซีนป้องกันโควิด-19 เข็ม 2 ให้กับกลุ่มเปราะบางเพื่อเป็นการเพิ่มภูมิคุ้มกัน ซึ่งวันนี้ มีกลุ่มเปราะบางเข้ารับการฉีดวัคซีนจํานวน 740 ราย ทั้งนี้ กลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง สํานักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมฯ ในพื้นที่
รัฐบาลไทย-ข่าวทำเนียบรัฐบาล-รองนายกฯ วิษณุ มีกำหนดการลงพื้นที่ จ.สงขลา เตรียมเป็นประธานในพิธีบรรจุอัฐิ พลเอก เปรม ติณสูลานนท์-พิธีบวงสรวงวางศิลาฤกษ์อาคาร “เกิดมาต้องตอบแทน บุญคุณแผ่นดิน” 26 ส.ค.นี้
วันพฤหัสบดีที่ 25 สิงหาคม 2565
รองนายกฯ วิษณุ มีกําหนดการลงพื้นที่ จ.สงขลา เตรียมเป็นประธานในพิธีบรรจุอัฐิ พลเอก เปรม ติณสูลานนท์-พิธีบวงสรวงวางศิลาฤกษ์อาคาร “เกิดมาต้องตอบแทน บุญคุณแผ่นดิน” 26 ส.ค.นี้
โฆษกรัฐบาลเผย รองนายกฯ วิษณุ มีกําหนดการลงพื้นที่ จ.สงขลา เตรียมเป็นประธานในพิธีบรรจุอัฐิ พลเอก เปรม ติณสูลานนท์-พิธีบวงสรวงวางศิลาฤกษ์อาคาร “เกิดมาต้องตอบแทน บุญคุณแผ่นดิน” พร้อมเปิดศูนย์ผ่าตัดหัวใจ 99 ปี รัฐบุรุษฯ 26 ส.ค.นี้
วันที่ 25 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า นายวิษณุ เครืองาม รองนายกรัฐมนตรี มีกําหนดการลงพื้นที่จังหวัดสงขลาเพื่อปฏิบัติภารกิจในวันศุกร์ที่ 26 สิงหาคม 2565 โดยในช่วงเช้า เวลาประมาณ 09.30 น. รองนายกรัฐมนตรีจะเป็นประธานในพิธีบรรจุอัฐิ พลเอก เปรม ติณสูลานนท์ ณ สวนประวัติศาสตร์ พลเอก เปรม ติณสูลานนท์ ตําบลพะวง อําเภอเมืองสงขลา จังหวัดสงขลา ซึ่งรองนายกรัฐมนตรีในฐานะประธานมูลนิธิสวนประวัติศาสตร์ พลเอก เปรม ติณสูลานนท์ จะได้กล่าวคําสดุดีและทําพิธีบําเพ็ญกุศลอัฐิ พลเอก เปรม ติณสูลานนท์ ก่อนเชิญอัฐิพลเอก เปรม ติณสูลานนท์ บรรจุใต้ฐานอนุสาวรีย์ฯ และจะเยี่ยมชมหอประวัติ พลเอก เปรม ติณสูลานนท์
จากนั้นในช่วงบ่าย รองนายกรัฐมนตรีจะเป็นประธานในพิธีบวงสรวงวางศิลาฤกษ์อาคาร “เกิดมาต้องตอบแทน บุญคุณแผ่นดิน” และ พิธีเปิด “ศูนย์ผ่าตัดหัวใจ 99 ปี รัฐบุรุษ พลเอก เปรม ติณสูลานนท์” ณ อาคารศรีเวชวัฒน์ โรงพยาบาลสงขลานครินทร์ คณะแพทยศาสตร์ มหาวิทยาลัยสงขลานครินทร์ อําเภอหาดใหญ่ จังหวัดสงขลา ซึ่งเป็นศูนย์ฯ เพื่อการพัฒนาศักยภาพพร้อมเพิ่มขีดความสามารถในการรักษาพยาบาลและการผ่าตัดผู้ป่วยโรคหัวใจแบบครบวงจร อีกทั้งยังเป็นศูนย์รวมความศรัทธาในคุณงามความดี ของ พลเอก เปรม ติณสูลานนท์
ต่อจากนั้น รองนายกรัฐมนตรีจะเดินทางไปตรวจเยี่ยมการบริหารจัดการอาคารผู้ป่วยชั่วคราว พร้อมมอบอาหารและเครื่องอุปโภคบริโภคสําหรับผู้ป่วยและญาติ ให้แก่เจ้าหน้าที่ผู้ปฏิบัติงานอาคารเย็นศิระ ที่อาคารเย็นศิระ โรงพยาบาลสงขลานครินทร์ ภายในวัดโคกนาว อรรถกระวีสุนทร ตําบลคอหงส์ อําเภอหาดใหญ่ จังหวัดสงขลา ซึ่งอาคารแห่งนี้จัดสร้างขึ้นตามแนวพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร เพื่อเป็นที่พักของผู้ป่วยและญาติที่ขาดแคลนทุนทรัพย์และมารับการรักษาที่โรงพยาบาลสงขลานครินทร์ ช่วยอํานวยความสะดวกและประหยัดค่าเดินทาง พร้อมบริการประชาชนให้สามารถเข้าถึงการรักษาพยาบาลที่ดีได้ อีกทั้งยังเป็นการช่วยบรรเทาทุกข์ให้แก่ผู้ป่วยและญาติทําให้มีกําลังใจในการรักษาด้วย
รัฐบาลไทย-ข่าวทำเนียบรัฐบาล-รัฐบาลรับฟังข้อเสนอป้องกันผลกระทบ จากการพัฒนาอีอีซี ของกรรมาธิการแก้ไขปัญหาความยากจนฯ วุฒิสภา เน้นย้ำขับเคลื่อนโครงการเชิงยุทธศาสตร์เศรษฐกิจ ควบคู่การดูแลสังคม
วันอาทิตย์ที่ 14 สิงหาคม 2565
รัฐบาลรับฟังข้อเสนอป้องกันผลกระทบ จากการพัฒนาอีอีซี ของกรรมาธิการแก้ไขปัญหาความยากจนฯ วุฒิสภา เน้นย้ําขับเคลื่อนโครงการเชิงยุทธศาสตร์เศรษฐกิจ ควบคู่การดูแลสังคม
รัฐบาลรับฟังข้อเสนอป้องกันผลกระทบจากการพัฒนาอีอีซี ของกรรมาธิการแก้ไขปัญหาความยากจนฯ วุฒิสภา เน้นย้ําขับเคลื่อนโครงการเชิงยุทธศาสตร์เศรษฐกิจ ควบคู่การดูแลสังคม ประชาชนในพื้นที่ได้ประโยชน์ 15 ส.ค. นายกฯ เตรียมประชุมติดตามความคืบหน้าโครงการสําคัญ
วันที่ 14 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้มีนโยบายส่งเสริมเขตพัฒนาพิเศษภาคตะวันออก หรือ อีอีซี เพื่อให้เป็นพื้นที่รองรับการลงทุนอุตสาหกรรมเป้าหมายเพิ่มศักยภาพการแข่งขัน พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสําคัญและกําชับทุกหน่วยงานที่เกี่ยวข้อง ให้ดําเนินการขับเคลื่อน อีอีซี ควบคู่ไปกับการรับฟังข้อเสนอแนะหน่วยงานต่าง ๆ เพื่อดูแลสังคม สิ่งแวดล้อม และการยกระดับคุณภาพชีวิตของประชาชนในพื้นที่ให้ได้รับประโยชน์จากโครงการพัฒนาต่าง ๆ
ทั้งนี้ รัฐบาลได้รับรายงานการพิจารณาการศึกษา พร้อมข้อเสนอแนะของคณะกรรมาธิการการแก้ไขปัญหาความยากจนและความเหลื่อมล้ํา วุฒิสภา เรื่องแนวทางการเฝ้าระวังและป้องกันผลกระทบทางสังคม สิ่งแวดล้อมและสุขภาพในระดับท้องถิ่น กรณีอีอีซี และได้ให้สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) รับเรื่องไปพิจารณาร่วมกับกระทรวงอุตสาหกรรม กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง เพื่อให้ข้อเสนอแนะได้ไปสู่การปฏิบัติ
น.ส.ไตรศุลี กล่าวว่า ตามรายงานได้วิเคราะห์ถึงสถานการณ์เชิงลบในอนาคตที่อาจเกิดขึ้นในพื้นที่อีอีซี อาทิ การขยายตัวของเมือง การสูญเสียที่ดินทํากิน การเสื่อมโทรมของทรัพยากรธรรมชาติ ปัญหาคุณภาพสิ่งแวดล้อม ความเพียงพอของทรัพยากรน้ํา ความกังวลต่อการบริหารจัดการด้านมลพิษ
พร้อมกับมีข้อเสนอแนะเพื่อป้องกันปัญหาที่จะเกิดขึ้นในอนาคต อาทิ การมีแนวทางจัดการเชิงรุกเน้นผลกระทบล่วงหน้า นําแนวทางการประเมินสิ่งแวดล้อมระดับยุทธศาสตร์ (Strategic Environmental Assessment : SEA) เป็นเครื่องมือสําคัญในการตัดสินใจเชิงนโยบาย ส่งเสริมอุตสาหกรรมที่เป็นมิตรโดยคํานึงถึงสิ่งแวดล้อมและคุณภาพชีวิตของประชาชน ส่งเสริมกระบวนการมีส่วนร่วมของคนในพื้นที่ในการตัดสินใจ ประเมินผลในเรื่องสําคัญที่ส่งผลต่อวิถีชีวิต จูงใจให้ผู้ประกอบการเกิดความรับผิดชอบในมิติต่าง ๆ พัฒนาศักยภาพประชาชนให้สามารถรับกับการเติบโตของพื้นที่ได้
ทั้งนี้ สกพอ. ได้หารือกับหน่วยงานเกี่ยวข้องตามที่รัฐบาลมอบหมาย ได้เห็นด้วยกับข้อเสนอของคณะกรรมาธิการแก้ปัญหาความยากจนและความเหลื่อมล้ํา วุฒิสภา ซึ่งหลายประเด็นสอดคล้องกับแผนงานของ สกพอ. และหน่วยงานที่เกี่ยวข้อง ซึ่งสามารถดําเนินการได้ทันที ส่วนข้อเสนอแนะที่เพิ่มเติมเข้ามาและเป็นประโยชน์กับคนในพื้นที่จะได้ปรับไปอยู่ในแผนงานต่อไป
“อีอีซีเป็นพื้นที่พัฒนาเชิงยุทธศาสตร์เศรษฐกิจที่รัฐบาลให้ความสําคัญ ได้จัดมาตรการส่งเสริมและจูงใจให้เกิดการลงทุนควบคู่ไปกับการดูแลสังคม สิ่งแวดล้อม การสร้างโอกาสให้กับคนในพื้นที่ให้ได้รับประโยชน์จากโครงการพัฒนาต่าง ๆ ซึ่งในวันพรุ่งนี้ (15 ส.ค.) นายกรัฐมนตรีจะเป็นประธานการประชุมคณะกรรมการอีอีซี ที่ทําเนียบรัฐบาล จะมีการติดตามความคืบหน้าทั้งโครงการลงทุน และมาตรการเชิงสังคมที่สําคัญ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รมช.มนัญญา เยี่ยมชมสวนทุเรียน GAP กลุ่มวิสาหกิจชุมชนบ้านคลองม่วง
วันเสาร์ที่ 18 ธันวาคม 2564
รมช.มนัญญา เยี่ยมชมสวนทุเรียน GAP กลุ่มวิสาหกิจชุมชนบ้านคลองม่วง
รมช.มนัญญา เยี่ยมชมสวนทุเรียน GAP กลุ่มวิสาหกิจชุมชนบ้านคลองม่วง
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และคณะ ลงพื้นที่ตรวจเยี่ยมกลุ่มวิสาหกิจชุมชนทุเรียนคลองม่วงบ้านคลองม่วง ตําบลคลองม่วง อําเภอปากช่อง จังหวัดนครราชสีมา โดยเยี่ยมชมสวนทุเรียนและน้อยหน่าตัวอย่าง ของนางละมัย อินทร์ยิ้ม ณ ต.คลองม่วง อ.ปากช่อง จ.นครราชสีมา ซึ่งเป็นสวนขนาดเล็กแบบผสมผสานพืชเศรษฐกิจหลัก ซึ่งทุเรียนในอําเภอปากช่องมีมากกว่า 2,500 ไร่ และให้ผลแล้วกว่า 1,000 ไร่ สําหรับตําบลคลองม่วงมีเกษตรกรรวมกลุ่มปลูกทุเรียน สมาชิก 32 ราย พื้นที่ 650 ไร่ ได้รับมาตรฐาน GAP 18 ราย รายได้ไร่ละ 80,000 บาท/ปี รายได้ 800,000 บาท/คน ผลผลิตออกช่วงเดือน มิ.ย - ก.ค. เป็นทุเรียนพันธุ์หมอนทอง 95% และอีก 5% เป็นทุเรียนพื้นเมือง รวมทั้งสมาชิกได้ปลูกมะม่วง น้อยหน่าพันธุ์ฝ้าย/พันธุ์เพ็ชรปากช่อง มะยงชิด แก้วมังกร ผ่านมาตรฐาน GAP และมาตรฐาน GI (พืชแหล่งบ่งชี้ทางภูมิศาสตร์ทุเรียนปากช่องเขาใหญ่) และสมาชิกฯ ได้รวมกลุ่มกันเพื่อเผยแผ่ความรู้และส่งเสริมด้านการตลาด และจะพัฒนาเป็นแหล่งท่องเที่ยงเชิงเกษตรต่อไป
สําหรับอําเภอปากช่องมีครัวเรือนเกษตรกร 12,000 ครัวเรือน พื้นที่การเกษตร แบ่งเป็นข้าวโพดเลีเยงสัตว์ 200,000 ไร่ มันสําปะหลัง 85,200 ไร่ ไม้ผล 32,000 ไร่ และพืชผักอื่นๆ
“ทุเรียนปากช่องมีเอกลักษณ์ รสชาติดี ซึ่งขอชื่นชมกลุ่มวิสาหกิจฯ ที่มีความตั้งใจไม่ใช้สารเคมีในการปลูก สําหรับปากช่องเป็นพื้นที่ใหม่ สมาชิกยังไม่มีความเชี่ยวชาญมากจึงเกิดการรวมกลุ่มกันเพื่อแลกเปลี่ยนความรู้ มีการพัฒนาอบรมให้ความรู้แก่สมาชิก นับว่าเป็นตัวอย่างที่ดี เชื่อว่ารสชาติของทุเรียนปากช่องไม่แพ้ที่ใด หากการส่งเสริมและพัฒนา จะทําให้ยกระดับการปลูกทุเรียนและสามารถแข่งขันในตลาดได้ ทําให้ได้รับความนิยมจากผู้บริโภคทั้งในและต่างจังหวัดเพิ่มมากขึ้นเพราะทุเรียนเป็นไม้ผลที่สร้างมูลค่าทางเศรษฐกิจ” นางสาวมนัญญา กล่าว
รัฐบาลไทย-ข่าวทำเนียบรัฐบาล-นายกฯ ห่วงใยประชาชน กำชับเจ้าหน้าที่ที่เกี่ยวข้องเฝ้าระวังเตรียมความพร้อมรับมือพื้นที่เสี่ยงน้ำหลาก และน้ำท่วมฉับพลัน ในช่วงวันที่ 19 – 25 พฤษภาคมนี้
วันศุกร์ที่ 20 พฤษภาคม 2565
นายกฯ ห่วงใยประชาชน กําชับเจ้าหน้าที่ที่เกี่ยวข้องเฝ้าระวังเตรียมความพร้อมรับมือพื้นที่เสี่ยงน้ําหลาก และน้ําท่วมฉับพลัน ในช่วงวันที่ 19 – 25 พฤษภาคมนี้
นายกฯ ห่วงใยประชาชน กําชับเจ้าหน้าที่ที่เกี่ยวข้องเฝ้าระวังเตรียมความพร้อมรับมือพื้นที่เสี่ยงน้ําหลาก และน้ําท่วมฉับพลัน ในช่วงวันที่ 19 – 25 พฤษภาคมนี้
วันนี้ (20 พฤษภาคม 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนจากสถานการณ์สภาพอากาศ โดยกรมอุตุนิยมวิทยาได้คาดการณ์ว่าในช่วงระหว่างวันที่ 19 - 23 พฤษภาคม 2565 มรสุมตะวันตกเฉียงใต้ที่พัดปกคลุมประเทศไทยจะมีกําลังแรงขึ้น ทําให้ฝนตกเพิ่มขึ้น และตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลางด้านตะวันตก ภาคตะวันออก และภาคใต้ฝั่งตะวันตก รวมทั้ง กองอํานวยการน้ําแห่งชาติ ได้ประเมินสถานการณ์น้ําจากฝนคาดการณ์ของกรมอุตุนิยมวิทยา และสถาบันสารสนเทศทรัพยากรน้ํา (องค์การมหาชน) พบว่าปริมาณฝนตกสะสมต่อเนื่องอาจส่งผลให้เกิดน้ําหลากและน้ําท่วมฉับพลัน รวมทั้งทําให้พื้นที่ที่มีน้ําท่วมขังอยู่เดิมมีแนวโน้มระดับน้ําเพิ่มขึ้น จึงขอหน่วยงานที่เกี่ยวข้องและประชาชนให้เฝ้าระวังพื้นที่เสี่ยงอุทกภัย ในช่วงวันที่ 19 – 25 พฤษภาคม 2565 เพื่อเตรียมการรับมือให้ทันต่อสถานการณ์ได้อย่างทันท่วงที เพื่อลดและบรรเทาความเสียหายที่จะเกิดขึ้น
โดยมีพื้นที่เสี่ยงอุทกภัย ดังนี้ 1. ภาคเหนือ จังหวัดแม่ฮ่องสอน เชียงราย เชียงใหม่ ลําพูน ลําปาง แพร่ น่าน ตาก อุตรดิตถ์ กําแพงเพชร พิษณุโลก เพชรบูรณ์ นครสวรรค์ และอุทัยธานี 2. ภาคตะวันออกเฉียงเหนือ จังหวัดนครราชสีมา ชัยภูมิ บึงกาฬ หนองคาย อุดรธานี สกลนคร และนครพนม 3. ภาคกลาง จังหวัดกาญจนบุรี ราชบุรี เพชรบุรี กรุงเทพมหานคร และปริมณฑล 4. ภาคตะวันออก จังหวัดสระแก้ว ปราจีนบุรี นครนายก ระยอง จันทบุรี และตราด และ 5. ภาคใต้ จังหวัดระนอง พังงา และภูเก็ต
โฆษกประจําสํานักนายกรัฐมนตรีกล่าวว่า นายกรัฐมนตรี ได้กําชับให้หน่วยงานที่เกี่ยวข้องดําเนินการในส่วนที่เกี่ยวข้องอย่างรัดกุม เพื่อดูแลประชาชนที่อาจได้รับผลกระทบ ป้องกัน และบรรเทาความเสียหายที่อาจเกิดแก่ประชาชน โดยสั่งการให้ ติดตามสภาพอากาศและสภาพน้ําอย่างต่อเนื่อง ตรวจสอบความมั่นคงแข็งแรงและความสามารถใช้งานของอ่างเก็บน้ํา อาคารบังคับน้ํา และติดตาม ตรวจสอบ ซ่อมแซม แนวคันบริเวณริมแม่น้ําและกําจัดสิ่งกีดขวางทางน้ํา พร้อมทั้งเร่งทําการระบายน้ําในพื้นที่ที่มีน้ําท่วมขังอยู่เดิม รวมทั้ง เตรียมแผนเผชิญเหตุรับสถานการณ์น้ําหลาก เตรียมความพร้อมทั้งด้านบุคลากร และเครื่องจักรเครื่องมือ รวมถึงความพร้อมของระบบสื่อสารสํารอง ตลอดจน ให้มีการประชาสัมพันธ์สถานการณ์น้ํา และแจ้งเตือนล่วงหน้า ให้ประชาชนที่คาดว่าจะได้รับผลกระทบ เตรียมพร้อมในการอพยพได้ทันท่วงทีหากจําเป็น
รัฐบาลไทย-ข่าวทำเนียบรัฐบาล-เงินนำส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50
วันอังคารที่ 18 มกราคม 2565
เงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50
“สคร. จัดเก็บเงินนําส่งรายได้แผ่นดินสะสม ณ สิ้นไตรมาส 1 ปีงบประมาณ 2565 จํานวน 48,533 ล้านบาท คิดเป็นร้อยละ 34 ของเป้าหมายทั้งปี”
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นไตรมาส 1 ปีงบประมาณ 2565 (1 ตุลาคม 2564 - 31 ธันวาคม 2564) สคร.จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) รวมทั้งสิ้นจํานวน 48,533 ล้านบาท สูงกว่าประมาณการสะสมจํานวน 6,361 ล้านบาท หรือคิดเป็นร้อยละ 34 ของเป้าหมายการจัดเก็บในปีงบประมาณ 2565 จํานวน 142,800 ล้านบาท โดยเงินนําส่งรายได้แผ่นดินส่วนใหญ่มาจากสํานักงานสลากกินแบ่งรัฐบาล ประกอบกับเนื่องจากรัฐวิสาหกิจขนาดใหญ่หลายแห่งมีผลประกอบการในช่วงครึ่งปีแรกของปีงบประมาณ 2564 ดีขึ้น จึงนําส่งรายได้แผ่นดินระหว่างกาลปี 2564 สูงกว่าที่ประมาณการไว้ เช่น บริษัท ปตท. จํากัด (มหาชน) การไฟฟ้านครหลวง และธนาคารออมสิน โดยรัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นไตรมาส 1 ปีงบประมาณ 2565 มีดังนี้
หน่วย : ล้านบาท
ลําดับที่   รัฐวิสาหกิจ   เงินนําส่งรายได้แผ่นดิน
1   บริษัท ปตท. จํากัด (มหาชน)   17,519
2   สํานักงานสลากกินแบ่งรัฐบาล   11,745
3   การไฟฟ้าฝ่ายผลิตแห่งประเทศไทย  6,419
4   ธนาคารออมสิน    5,313
5   การไฟฟ้านครหลวง    2,587
6   ธนาคารอาคารสงเคราะห์   2,374
7   การไฟฟ้าส่วนภูมิภาค    1,345
8   การทางพิเศษแห่งประเทศไทย   700
9   ธนาคารเพื่อการส่งออกและนําเข้าแห่งประเทศไทย 309
10   การประปาส่วนภูมิภาค   124
11   อื่นๆ และกิจการฯ    98
รวม       48,533
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
สําหรับในปีงบประมาณ 2565 จะเป็นการจัดเก็บเงินนําส่งรายได้แผ่นดินจากผลประกอบการในปี 2564 ของรัฐวิสาหกิจ จึงมีความเป็นไปได้ที่ผลประกอบการในช่วงครึ่งปีหลังของปี 2564 ของรัฐวิสาหกิจอาจยังคงได้รับผลกระทบจากสถานการณ์การแพร่ระบาดของโควิด - 19 ในระลอกที่ผ่านมา ซึ่ง สคร. จะได้มีการติดตามผลการดําเนินงานของรัฐวิสาหกิจอย่างใกล้ชิด โดยจะพิจารณาประกอบกับมาตรการของภาครัฐที่รัฐวิสาหกิจจะต้องเข้าไปดําเนินการเพื่อช่วยเหลือประชาชนและการลงทุนของรัฐวิสาหกิจ เพื่อให้การกํากับติดตามการนําส่งเงินรายได้แผ่นดินของรัฐวิสาหกิจเป็นไปอย่างมีประสิทธิภาพ สามารถสร้างเสถียรภาพทางการคลังได้อย่างยั่งยืน
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ โทร. 0 2298 5880 - 7 ต่อ 3157
รัฐบาลไทย-ข่าวทำเนียบรัฐบาล-รัฐบาลเตรียมรับมือ “พายุฤดูร้อน” จัดทีมประชารัฐ เข้าซ่อมแซมบ้านเรือน ปชช. แจ้งเหตุได้ที่สายด่วนนิรภัย โทร. 1784
วันศุกร์ที่ 25 กุมภาพันธ์ 2565
รัฐบาลเตรียมรับมือ “พายุฤดูร้อน” จัดทีมประชารัฐ เข้าซ่อมแซมบ้านเรือน ปชช. แจ้งเหตุได้ที่สายด่วนนิรภัย โทร. 1784
.....
กองบัญชาการป้องกันและบรรเทาสาธารณภัยแห่งชาติ ร่วมกับกรมอุตุนิยมวิทยา คาดหมายลักษณะอากาศช่วงฤดูร้อนของประเทศไทยปี 65 พบว่า ตั้งแต่ปลายเดือน ก.พ. - พ.ค. 65 ประเทศไทยจะมีอากาศร้อน บวกกับมีพายุฤดูร้อนในหลายพื้นที่ ส่งผลให้มีพายุฝนฟ้าคะนอง ลมกระโชกแรง และมีลูกเห็บตกในบางแห่ง อาจเป็นเหตุทําให้เกิดการสูญเสียชีวิตและทรัพย์สิน ตลอดจนผลผลิตทางการเกษตรของประชาชนได้
.
กระทรวงมหาดไทย ได้สั่งการไปยังผู้ว่าราชการจังหวัดทุกจังหวัด ให้ติดตามการเปลี่ยนแปลงสภาพอากาศที่อาจก่อให้เกิดพายุฤดูร้อนจากกรมอุตุนิยมวิทยาอย่างใกล้ชิด และให้องค์กรปกครองส่วนท้องถิ่นแจ้งเตือนประชาชนให้ทราบสถานการณ์ที่อาจเกิดขึ้นอย่างต่อเนื่อง
.
กรณีเกิดความเสียหายต่อชีวิตและทรัพย์สินในพื้นที่ ให้เร่งสํารวจความเสียหายและให้ความช่วยเหลือผู้ประสบภัยตามกฎ ระเบียบ และหลักเกณฑ์ที่กําหนด ส่วนบ้านเรือนประชาชนที่ได้รับความเสียหายนั้น ให้จัดทีมรูปแบบ “ทีมประชารัฐ” เข้าไปซ่อมแซมทันที
.
ทั้งนี้ ประชาชนที่ได้รับความเดือดร้อนจากภัยธรรมชาติ สามารถขอรับความช่วยเหลือได้ที่ สายด่วนนิรภัย โทร. 1784 ตลอด 24 ชั่วโมง
.
อ่านเพิ่มเติม คลิกhttps://www.thaigov.go.th/news/contents/details/51867
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ เร่งฝึกทักษะแรงงานส่งออกต่างประเทศ
วันพฤหัสบดีที่ 19 พฤษภาคม 2565
รมว.สุชาติ เร่งฝึกทักษะแรงงานส่งออกต่างประเทศ
กระทรวงแรงงาน โดยกรมพัฒนาฝีมือแรงงาน แจงความพร้อมพัฒนาทักษะฝีมือหนุนแรงงานไทยสู่การทํางานทั้งในและต่างประเทศ รับฟื้นตัวจากโควิด-19
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และการกํากับดูแลของพลเอก ประวิตร วงษ์สุวรรณ ให้ความสําคัญกับการพัฒนาทักษะฝีมือให้แก่แรงงานไทยเป็นอย่างยิ่ง ล่าสุดนายกรัฐมนตรี ได้กล่าวปาฐกถาพิเศษ ในงานการประชุมเสวนา “ถามมา-ตอบไป เพื่อประเทศไทยที่ดีกว่าเดิม หัวข้อ “อดีต ปัจจุบัน อนาคต ของประเทศไทยที่ดีกว่าเดิม” ณ ห้องประชุมรอยัล พารากอน ฮอลล์ ห้างสรรพสินค้าสยามพารากอน ได้กล่าวถึงการแก้ไขหนี้ครัวเรือน ซึ่งต้องเร่งฝึกอาชีพและพัฒนาทักษะฝีมือให้แก่แรงงานให้ตรงกับความต้องการ เพื่อให้มีความรู้และทักษะฝีมือสามารถประกอบอาชีพได้ ตลอดจนความพยายามของรัฐบาลไทย ในการฟื้นความสัมพันธ์กับประเทศซาอุดิอาระเบีย เพื่อหาแนวทางการส่งแรงงานไทยไปทํางานในประเทศซาอุดิอาระเบีย
นายสุชาติ กล่าวต่อไปว่า กระทรวงแรงงานได้รับข้อมูลตําแหน่งงานว่างจากสํานักงานแรงงานในประเทศซาอุดิอาระเบีย กรุงริยาด (ข้อมูล ณ 17 พ.ค.65) แจ้งว่ามีความต้องการแรงงานไทยไปทํางานในประเทศซาอุดิอาระเบียหลายอัตรา ตําแหน่งงานที่มีความต้องการ เช่น พยาบาลวิชาชีพ ผู้ช่วยพยาบาล ช่างเชื่อม ช่างควบคุม โฟแมนก่อสร้าง ช่างไฟฟ้า ช่างแอร์ ช่างทาสี ช่างยนต์ คนขับรถขนของ พนักงานทําความสะอาดโรงแรม พนักงานงานเสิร์ฟ กุ๊กและผู้ช่วยกุ๊ก เป็นต้น การพัฒนาทักษะในสาขาอาชีพดังกล่าวได้มอบหมายให้กรมพัฒนาฝีมือแรงงานเร่งดําเนินการและประชาสัมพันธ์แจ้งให้แรงงานที่ต้องการไปทํางานต่างประเทศให้ลงทะเบียนกับกรมการจัดหางาน เพื่อนํารายชื่อผู้ที่ลงทะเบียนแล้ว คัดเลือกเข้าฝึกทักษะเพื่อให้ได้มาตรฐานตามที่ประเทศปลายทางกําหนด ซึ่งแต่ละตําแหน่งมีบริษัทแจ้งจํานวนเพื่อรับเข้าทํางานด้วยแล้ว
นายประทีป ทรงลํายอง อธิบดีกรมพัฒนาฝีมือแรงงาน กล่าวเพิ่มเติมว่า กรมพัฒนาฝีมือแรงงาน มีหน่วยงานตั้งอยู่ในทุกจังหวัด ผู้ที่สนใจเข้ารับการพัฒนาทักษะฝีมือตามสาขาอาชีพที่ต่างประเทศต้องการแต่ยังไม่มีทักษะฝีมือในสาขานั้น สามารถสมัครเข้ารับการพัฒนาทักษะได้ในหน่วยฝึกของกรมพัฒนาฝีมือแรงงานได้ หรือผู้ที่มีทักษะฝีมืออยู่แล้ว สามารถเข้ารับการทดสอบมาตรฐานฝีมือแรงงานแห่งชาติ เพื่อรับใบรับรองแสดงหลักฐานประกอบการสมัครงาน โดยดูรายละเอียดได้ที่ www.dsd.go.th สมัครฝึกอบรม หรือทดสอบมาตรฐานฝีมือแรงงาน สอบถามรายละเอียดเพิ่มเติมได้ที่กรมพัฒนาฝีมือแรงงาน 1506 กด 4 หรือติดต่อกรมการจัดหางาน 1506 กด 2
“กระทรวงแรงงานมีความมุ่งมั่นเพื่อช่วยเหลือพี่น้องผู้ใช้แรงงาน ให้สามารถประกอบอาชีพทั้งในประเทศและต่างประเทศ มีรายได้เพียงพอเพื่อดูแลครอบครัว และมีสภาพความเป็นอยู่ที่ดีขึ้น สุดท้ายคือเศรษฐกิจของประเทศดีขึ้นด้วย จึงขอเชิญชวนแรงงานที่ประสงค์จะไปทํางานในต่างประเทศขอให้ไปลงทะเบียนที่กรมการจัดหางาน หรือสํานักงานจัดหางานจังหวัดทั่วประเทศไว้ แล้วจึงสมัครฝึกอบรมหรือทดสอบมาตรฐานกับกรมพัฒนาฝีมือแรงงาน” รมว.สุชาติ กล่าวทิ้งท้าย
รัฐบาลไทย-ข่าวทำเนียบรัฐบาล- กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 3 จังหวัดประจำวันที่ 1 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 6 สายทาง
วันพุธที่ 1 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 3 จังหวัดประจําวันที่ 1 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 1 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด สามารถสัญจรผ่านได้ 1 สายทาง และไม่สามารถผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 1 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด ได้แก่ สุราษฎร์ธานี นครศรีธรรมราช และชุมพร สามารถสัญจรผ่านได้ 1 สายทาง ได้แก่ สายทาง นศ.4021 แยก ทล. 4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 8 เซนติเมตร (ช่วง กม. ที่ 10+000 - 10+900) และน้ําท่วมสูง 35 เซนติเมตร (ช่วง กม. ที่ 14+900 - 16+750) และไม่สามารถผ่านได้ 6 สายทาง แบ่งเป็น น้ําท่วมสูง 5 สายทาง (5 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล. 41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 50 เซนติเมตร (ช่วง กม. ที่ 3+000 - 11+100)
2. สายทาง ชพ.2010 แยก ทล. 41 (กม. ที่ 16+981) - บ้านคลองชุม อําเภอเมือง และสวี จังหวัดชุมพร น้ําท่วมสูง 80 เซนติเมตร (ช่วง กม. ที่ 16+700 - 17+500) และน้ําท่วมสูง 50 เซนติเมตร (ช่วง กม. ที่ 22+000 - 23+500)
3. สายทาง ชพ.4011 แยก ทล. 4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร เส้นทางขาด (ช่วง กม.ที่ 5+000 - 5+100 และช่วง กม.ที่ 5+400 - 5+450)
4. สายทาง ชพ.2016 แยก ทล. 41 (กม. ที่ 52+600) - บ้านหนองไม้แก่น อําเภอทุ่งตะโก จังหวัดชุมพร น้ําท่วมสูง 40 เซนติเมตร (ช่วง กม. ที่ 3+500 - 4+600)
5. สายทาง ชพ.2032 แยก ทล. 41 (กม. ที่ 33+650) - บ้านในแหลม อําเภอสวี จังหวัดชุมพร น้ําท่วมสูง 120 เซนติเมตร (ช่วง กม. ที่ 0+000 - 1+250 และ ช่วง กม. ที่ 2+500 - 6+500)
6. สายทาง ชพ.2063 แยก ทล. 41 (กม. ที่ 44+950) - เทศบาลปากตะโก อําเภอทุ่งตะโก จังหวัดชุมพร น้ําท่วมสูง 120 เซนติเมตร (ช่วง กม. ที่ 2+500 - 3+000)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว เพื่อให้ประชาชนใช้ความระมัดระวังในการสัญจร เตรียมพร้อมฟื้นฟูซ่อมแซมสายทางที่ได้รับผลกระทบหลังระดับน้ําลดอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ครม. มอบกระทรวงการคลังพิจารณาผ่อนคลายกฎกระทรวง ไม่ปิดกั้นชาวบ้านผลิตเหล้าหากไม่ใช่เพื่อการค้า แต่ต้องได้มาตรฐาน ไม่อันตราย
วันอังคารที่ 29 มีนาคม 2565
ครม. มอบกระทรวงการคลังพิจารณาผ่อนคลายกฎกระทรวง ไม่ปิดกั้นชาวบ้านผลิตเหล้าหากไม่ใช่เพื่อการค้า แต่ต้องได้มาตรฐาน ไม่อันตราย
ครม. มอบกระทรวงการคลังพิจารณาผ่อนคลายกฎกระทรวง ไม่ปิดกั้นชาวบ้านผลิตเหล้าหากไม่ใช่เพื่อการค้า แต่ต้องได้มาตรฐาน ไม่อันตราย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 29 มีนาคม 2565 ว่า ตามที่สภาผู้แทนราษฎรได้เห็นชอบให้คณะรัฐมนตรีพิจารณาก่อนที่สภาผู้แทนราษฎรจะพิจารณารับหลักการร่างพระราชบัญญัติภาษีสรรพสามิต (ฉบับที่ ..) พ.ศ. .... โดยเป็นร่างที่สมาชิกสภาผู้แทนราษฎรเสนอ ซึ่งมีสาระเป็นการให้เสรีภาพแก่ประชาชนในการผลิตสุราที่ไม่ใช่เพื่อการค้า ในเรื่องนี้ ครม.เห็นว่า การผลิตสุราที่ไม่ใช่เพื่อการค้าสามารถกระทําได้โดยควรอยู่ภายใต้การกํากับดูแลในเรื่องคุณภาพ และสิ่งแวดล้อม เพื่อไม่ให้เกิดอันตรายต่อผู้บริโภค
ดังนั้น ครม.จึงมอบหมายให้กระทรวงการคลังไปพิจารณาแก้ไขกฎกระทรวงในบางเรื่องเพื่อไม่เป็นการจํากัดเสรีภาพของประชาชน โดยยังคงควบคุมดูแลให้การผลิตสุราอยู่ภายใต้มาตรฐานด้านสุขภาพของผู้บริโภคและสิ่งแวดล้อม ซึ่งไม่จําเป็นต้องแก้ไขร่างพระราชบัญญัติภาษีสรรพสามิต (ฉบับที่ ..)
รัฐบาลไทย-ข่าวทำเนียบรัฐบาล-กรมทางหลวงชนบทพัฒนาเส้นทางเข้าสู่แหล่งท่องเที่ยวเขตอนุรักษ์พันธุ์สัตว์ป่าโตนงาช้าง จังหวัดสงขลา แล้วเสร็จ ยกระดับการเดินทางอย่างสะดวกปลอดภัยให้ประชาชน
วันพุธที่ 23 มีนาคม 2565
กรมทางหลวงชนบทพัฒนาเส้นทางเข้าสู่แหล่งท่องเที่ยวเขตอนุรักษ์พันธุ์สัตว์ป่าโตนงาช้าง จังหวัดสงขลา แล้วเสร็จ ยกระดับการเดินทางอย่างสะดวกปลอดภัยให้ประชาชน
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสงขลา ดําเนินโครงการเสริมผิวจราจรแอสฟัลท์ติกคอนกรีต ถนนทางหลวงชนบทสาย สข.4026 แยกทางหลวงแผ่นดินหมายเลข 4287 - น้ําตกโตนงาช้าง อําเภอหาดใหญ่ จังหวัดสงขลา ระยะทาง 1.275 กิโลเมตร
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสงขลา ดําเนินโครงการเสริมผิวจราจรแอสฟัลท์ติกคอนกรีต ถนนทางหลวงชนบทสาย สข.4026 แยกทางหลวงแผ่นดินหมายเลข 4287 - น้ําตกโตนงาช้าง อําเภอหาดใหญ่ จังหวัดสงขลา ระยะทาง 1.275 กิโลเมตร เพื่อพัฒนาเส้นทางเข้าสู่สถานที่ท่องเที่ยวเชิงธรรมชาติน้ําตกโตนงาช้างที่อยู่ในเขตอนุรักษ์พันธุ์สัตว์ป่าโตนงาช้าง เพิ่มประสิทธิภาพความสะดวกปลอดภัยในการสัญจรให้กับนักท่องเที่ยวและประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เป็นการยกระดับงานทางในโครงข่ายทางหลวงชนบทให้สามารถรองรับปริมาณการจราจรจากถนนสายหลักเข้าสู่พื้นที่ดังกล่าวได้อย่างเต็มประสิทธิภาพ